Az EGT-Vegyesbizottság 73/2002 határozata

(2002. június 25.)

az EGT-megállapodás I. mellékletének (állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2001. december 11-i 149/2001 EGT-vegyesbizottsági határozat [1] módosította.

(2) Tíz, az ellenőrző intézkedésekre - betegségek bejelentésére - vonatkozó jogi aktust kell beépíteni a Megállapodásba,

(3) A 2001/138/EK határozat [2] hatályon kívül helyezi a 2000/350/EK [3], a 2000/598/EK [4], a 2000/685/EK [5], a 2000/715/EK [6] és a 2000/734/EK [7] bizottsági határozatot, amelyek be vannak építve a Megállapodásba, és amelyeket következésképpen el kell hagyni a Megállapodásból.

(4) Ez a határozat nem alkalmazandó Izlandra és Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének I. fejezet az e határozat mellékletében meghatározottak szerint módosul.

2. cikk

A 2001/96/EK [8], a 2001/138/EK, a 2001/140/EK [9], a 2001/181/EK [10], a 2001/246/EK [11], a 2001/257/EK [12], a 2001/279/EK [13], a 2001/295/EK [14], a 2001/303/EK [15] és a 2001/326/EK [16] határozat norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. június 26-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [17].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. június 25-én.

az EGT-Vegyesbizottság részéről

az elnök

P. Westerlund

[1] HL L 65., 2002.3.7., 20. o.

[2] HL L 50., 2001.2.21., 17. o.

[3] HL L 124., 2000.5.25., 58. o.

[4] HL L 253., 2000.10.7., 47. o.

[5] HL L 283., 2000.11.9., 44. o.

[6] HL L 290., 2000.11.17., 51. o.

[7] HL L 295., 2000.11.23., 35. o.

[8] HL L 35., 2001.2.6., 52. o.

[9] HL L 50., 2001.2.21., 22. o.

[10] HL L 66., 2001.3.8., 39. o.

[11] HL L 88., 2001.3.28., 21. o.

[12] HL L 91., 2001.3.31., 98. o.

[13] HL L 96., 2001.4.6., 19. o.

[14] HL L 100., 2001.4.11., 35. o.

[15] HL L 104., 2001.4.3., 3. o.

[16] HL L 115., 2001.4.25., 11. o.

[17] Alkotmányos követelmények nem merültek fel.

--------------------------------------------------

MELLÉKLET

az EGT-Vegyesbizottság 73/2002 határozatához

A Megállapodás I. melléklete I. fejezetének 3.2. része a következőképpen módosul:

1. A 7. pont (91/666/EGK bizottsági határozat) a következő francia bekezdéssel egészül ki:

"- 32001 D 0181: A Bizottság 2001. február 22-i 2001/181/EK határozata (HL L 66., 2001.3.8., 39. o.)."

2. A 13. pont (2000/112/EK bizottsági határozat) a következő szövegrésszel egészül ki:

", az alábbi módosítással:

- 32001 D 0181: A Bizottság 2001. február 22-i 2001/181/EK határozata (HL L 66., 2001.3.8., 39. o.)."

3. A 8. pont (93/455/EGK bizottsági határozat) a következő francia bekezdéssel egészül ki:

"- 32001 D 0096: A Bizottság 2001. január 18-i 2001/96/EK határozata (HL L 35., 2001.2.6., 52. o.)."

4. A melléklet az 16. pontot (2000/807/EK bizottsági határozat) követően a következő pontokkal egészül ki:

"17. 32001 D 0138: A Bizottság 2001 február 9-i 2001/138/EK határozata a kéknyelv betegséggel kapcsolatban védő- és megfigyelési körzeteknek a Közösség területén történő létrehozásáról (HL L 50., 2001.2.21., 17. o.).

18. 32001 D 0246: A Bizottság 2001. március 27-i 2001/2146/EK határozata a hollandiai ragadós száj- és körömfájás elleni védekezésre és e betegségtől való mentesítésre a 85/511/EGK irányelv 13. cikke alkalmazásában vonatkozó feltételek megállapításáról (HL L 88., 2001.3.28., 21. o.), az alábbi módosítással:

- 32001 D 0279: A Bizottság 2001. április 5-i 2001/279/EK határozata (HL L 96., 2001.4.6., 19. o.).

19. 32001 D 0257: A Bizottság 2001. március 30-i 2001/257/EK határozata a 85/511/EGK irányelv 13. cikke alapján az Egyesült Királyságban a ragadós száj- és körömfájás elleni védekezésre és e betegség felszámolására vonatkozó feltételek megállapításáról (HL L 91., 2001.3.31., 98. o.), az alábbi módosítással:

- 32001 D 0326: A Bizottság 2001. április 24-i 2001/326/EK határozata (HL L 115., 2001.4.25., 11. o.).

20. 32001 D 0295: A Bizottság 2001. április 10-i 2001/295/EK határozata a 85/511/EGK tanácsi irányelv 9. cikkével összhangban alkalmazott korlátozások feloldását megelőzően végrehajtandó intézkedésekről (HL L 100., 2001.4.11., 35. o.).

21. 32001 D 0303: A Bizottság 2001. április 11-i 2001/303/EK határozata a 85/511/EGK irányelv 13. cikkének alkalmazása céljából a veszélyeztetett állatfajok tekintetében a ragadós száj- és körömfájás elleni védekezésre és e betegség felszámolására vonatkozó feltételek meghatározásáról (HL L 104., 2001.4.13., 3. o.)."

5. Az 1.2. rész 103. (2000/350/EK bizottsági határozat), 105. (2000/598/EK bizottsági határozat), 107. (2000/685/EK bizottsági határozat), 108. (2000/715/EK bizottsági határozat) és 109. (2000/734/EK bizottsági határozat) pontját el kell hagyni.

6. A 3.2. rész a 12. pontot (2000/680/EK bizottsági határozat) követően a "JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG FIGYELEMBE VESZ" címsor után a következő ponttal egészül ki:

"13. 32001 D 0140: A Bizottság 1998. június 12-i 2001/140/EK határozata az Alsó-Ausztriában a vaddisznók klasszikus sertéspestisének felszámolására irányuló, Ausztria által benyújtott terv jóváhagyásáról (HL L 50., 2001.2.21., 22. o.)."

--------------------------------------------------